
ПОДАЦИ О ЧАСУ 

	Наставна тема
	Модерна

	Наставна јединица
	Јован Дучућ: „Песма жени“

	Тип часа
	Обрада

	Циљ часа
	Упознавање ученика са љубавном поезијом Јована Дучића кроз анализу репрезантативне пјесме „Песма жени“.

	Образовни задаци
	· Анализирање формалних одлика пјесме (строфа, стих);
· Обнављање знања о александринцу и његовом пореклу у српској књижевности;
· Уочавање опкорачења у пјесми;
· Анализирање глаголских облика у пјесми;
· Уочавање изостанка дескрипције вољене жене и тумачење умјетничке улоге таквог поступка;
· Тумачење поенте на крају пјесме и разговор о томе зашто је дивна драга измаштана.

	Функционални задаци
	· Развијање способности изражавања утисака и мисли изазваних читањем;
· Усмјеравање ученика на самостално проучавање и тумачење књижевног текста;
· Снажење навике код ученика да своје мисли и осјећања поткрјепљују примјерима из текста.

	Васпитни задаци
	· Подстицање ученика да уоче да љубавна осјећања представљају најчешћу преокупацију човјека и пјесника;
· Његовање љубави према поезији.

	Кључни појмови
	Љубав, жена, александринац, опкорачење, дескрипција

	Образовни стандарди
	Ученик ће стећи појмове о значају поезије и љубавне поезије.

	Образовни исходи
	· Ученик анализира формалне одлике пјесме (строфа, стих);
· Ученик обнавља знања о александринцу и његовом поријеклу у српској књижевности;
· Ученик уочава опкорачење у пјесми;
· Ученик анализира глаголске облике у пјесми и тумачи такав  умјетнички поступак;
· Ученик уочава изостанак дескрипције вољене жене и тумачи умјетничке улоге таквог поступка;
· Ученик тумачи поенту на крају пјесме и разговора о томе зашто је дивна драга измаштана.
· Ученик је способан да изражава утиске и мисли изазваних читањем;
· Ученик самостално проучава и тумачи књижевни текст;
· Ученик своје мисли и осјећања поткрјепљују примјерима из текста.
· Ученик уочава да љубавна осјећања представљају најчешћу преокупацију човјека и пјесника;
· Ученик његује љубав према поезији.

	Облици рада
	Фронтални; индивидуални

	Наставне методе
	Монолошко-дијалошка; рад на тексту; истраживачки задаци

	Наставна средства
	Табла; креда; Читанка

	Место извођења наставе
	Учионица

	Корелација
	Историја, философија

	Литература и додатни материјал за наставнике
	· Читанка – Српски језик и књижевност за први разред гимназија и средњих стручних школа, Завод за уџбенике и наставна средства, И.Сарајево.

	Литература и додатни материјал за ученике
	· Додатни материјал www.srpskijez.net
· 

	Напомене

	


ТОК ЧАСА 
	Уводни дио часа
(5-10 минута)


	· Припремни разговор са ученицима за обраду наставне јединице о Дучићевој пјесми „Песма жени“.
· Дучић је о женама, понекад, знао оштро да суди, али је о њима изрекао и неке од најљепших изјава и испјевао неке од најљепших стихова. У Благу цара Радована, рекао је да је „жена, ипак и неоспорно, највећа илузија човекова“. Изузетно је цијенио нтелигентне жене и духовите жене и у Градовима и химерама тврдио је да духовита жена чини сталан притисак на човјеков ум и таленат, да човјек поред таквих жена све боље види и љепше каже него у друштву мушкарца. О томе колико је цијенио женску љепоту говоре и ови сљедећи наводи из Градова и химера: „Најлепши град на свету, то није онај чије су пијаце и булевари најраскошнији, него онај град на чијој улици има највише лепих жена.“

	Главни дио часа
(25-30 минута)


	· Изражајно, а потом и тихо читање пјесме.
· Обратите пажњу на формалне одлике пјесме. Којом строфом је пјесме испјевана. Подијелите стих на слогове и утврдите мјесто цезуре. О ком стиху је ријеч? Из које књижевности је тај стих ушао у нашу парнасовску поезију?Издвојте стихове у којима запажате опкорачење.
Пјесма је испјевана у катренима. Стих је дванаестерац са цезуром послије шестог слога, према томе у питању је александринац (Читанка, 87. стр.), који је у српску књижевност ушао под утицајем француске књижевности. Опкорачење ученици запажају већ на прелазу првог у други стих.
· Обратите пажњу на глаголске облике у стиховима. Анализирајте естетску улогу таквог коришћења глаголских облика. Запазите и објасните зашто у пјесми изостаје дескрипција жене којој су стихови посвећени.
У пјесми је у великој мјери коришћен имперфекат (беше мисао), императив (остај) и на самом крају песме перфекат (ти си сјала). Оваква употреба глаголских облика указује нам на дистанцу која постоји између лирског субјекта и жене којој су стихови посвећени. Изостаје пртрет жене, зато што је она не припада стварности, већ је прозвод маште и привиђења. Она није стварна жена која се воли, већ  измаштана дивна драга.
· Издвојте стихове који сугеришу то да жена о којој се пјева не постоји, да је она само у мислима лирског субјекта, прије него што се то експлицитно и каже на крају песме. Какав ефекат на цијелу пјесму остварује завршна строфа и њена значења?
У стиховима попут – од мог привиђења ти си цела ткана; ти беше мисао моја пчарана – слутимо да је та жена производ фантазије и мисаоне активности лирског субјекта. Посљедња строфа долази као поента читаве пјесме. Она разрјешава недоумицу. Закључак који долази на крају пјесме – све што љубимо створили смо само – говори о томе да у љубави дивну представу о предмету наше љубави, стварамо ми сами у својој глави, снагом своје маште и својих осјећања.


	Завршни дио часа
(3-5 минута)


	· У завршном дијелу часа ученицима се за домаћи рад задаје задатак из Читанке. 



ИЗГЛЕД ТАБЛЕ 
	„Песма   жени“
Јован Дучић

катрен 

александринац

изостанак дескрипције жене којој су стихови посвећени
употреба   глаголских облика (имепрфекат, императив, перфекат)




